stanford-oval/wikipedia huggingface dataset:
כפר אז"ר

#invoke:תבנית מידע
כפר אז"ר הוקם כמושב עובדים להתיישבות חקלאית בבקעת אונו. כיום הוא שכונה בחלקה המזרחי של רמת גן.
כפר אז"ר מוקף על ידי שכונות העיר רמת גן ממזרח (קריית קריניצי החדשה ופארק קנוביץ'), מדרום (רמת אפעל) וממערב (כביש גהה והחלק העיקרי של רמת גן), ואילו מצפון גובל בשכונה בשם "נאות אריאל שרון" ששייכת לקריית אונו. שטחה של השכונה הוא כ-1,000 דונם ומתגוררים בה כ-500 איש.
כפר אז"ר הוא היישוב החקלאי היחידי בבקעת אונו, וכן המושב היחיד בישראל הכלול בשטחה של עירייה, שריד להתיישבות החקלאית הציונית ששגשגה באזור. כיום אופי המקום משתנה בהדרגה והוא הולך והופך לפרוור עירוני בעל נחלות גדולות במיוחד, בהשוואה לשכונות של בתים צמודי-קרקע בסביבה.
מגדל המים ובית העם בכפר אז"ר
היסטוריה

המושב קרוי על שם הסופר אלכסנדר זיסקינד רבינוביץ' ועלה על הקרקע בחודש דצמבר 1932 במסגרת התיישבות האלף.
כפר אז"ר הוקם על ידי שני ארגונים חלוציים: 'ברנר' ו'מע"ש'. המתיישבים הראשונים רכשו את האדמות מהכפר הערבי הסמוך אל ח'ירייה, והקרן הקיימת השלימה את הרכישה על ידי הלוואות למתיישבים. בשלב מסוים העבירו תושבי המקום, מתוך דחף לאומי, כנראה, את הבעלות על האדמות לקק"ל.
איחוד שני הארגונים הביא לגיבוש שם היישוב: כפר אז"ר, על שם אז"ר (אלכסנדר זיסקינד רבינוביץ') שהיה באותה העת עוד בחיים, וזאת כהוקרה על פועלו ותמיכתו בתנועת הפועלים. ביישוב אף הוקם לכבודו בית שנשא את שמו, ולהקמתו נאספו תרומות מאת ראשי היישוב ובהם יצחק בן-צבי, זלמן שזר, הסופר יהודה בורלא ועוד. בית העם נחנך במהלך מלחמת העצמאות ושימש את להקת הצ'יזבטרון בחזרותיה, ובמקום אף הציגה הלהקה את הופעת הבכורה שלה. כמו כן הופיעו במקום שחקני תיאטרון הבימה, האוהל ועוד.
בשנות ה-30 וה-40 היווה היישוב קו חזית שהגן על היישובים רמת גן, בני ברק וגבעתיים מפני השכנים הערבים, בעודו סופג התקפות יומיומיות. בשל בידודו היחסי התקיימו בין פרדסיו אימוני לוחמי "ההגנה". במהלך מלחמת העצמאות הוקמה ביישוב 'פלוגת משמר' מיוחדת אשר הגנה על המרחב, ובראשה עמד קצין שערק מהצבא היווני ושהה בכפר תחת השם החסוי 'נתן אלחנני'. לאחר המלחמה צורפו ליישוב שטחים של הכפר השכן, אל-ח'ירייה, שתושביו נסו בזמן מלחמת העצמאות, בעקבות התקפת ההגנה, ולא הורשו לחזור לאדמותיהם מאוחר יותר. האדמות הועברו לבעלות המדינה לפי חוק נכסי נפקדים, וצורפו לאדמות היישוב. ב-14 בדצמבר 1949 חדרו שלוש חוליות מסתננים ערבים לאזור כפר אז"ר, אך השומרים החמושים הבחינו בהם והבריחו אותם.
ב 19 פברואר 1950 ניסו מסתננים לגנוב פרות באחת מרפתות כפר אז"ר, ובהמשך ניסו לרצוח את הרפתן ארי וולף, שם. שני הניסיונות לא צלחו.
ב-1958, ביוזמת ועד הכפר, הוקמה אנדרטה הכוללת את שמותיהם של 8 בני הכפר שנפלו במלחמות ישראל. האנדרטה מתעדכנת לאחר כל נופל חדש, כמו שקרה עם דניאל פומרנץ.
ב-2 במרץ 2007 הודיע משרד הפנים על פירוקה של מועצה אזורית אפעל, שאליה השתייך היישוב, ועל סיפוחו של היישוב לעיר רמת גן, יחד עם רמת אפעל. הפירוק התבצע בפועל בתחילת 2008. האדמות שמצפון ליישוב סופחו לעיריית קריית אונו, בנקודת החיבור של עירייה זו עם מחלף בר-אילן, לתקופת ניסיון של 3 שנים. נציגות הכפר תמכה בפירוק המועצה האזורית אפעל ובסיפוח היישוב לרמת גן, בתנאי שהיישוב ימשיך להתנהל כמושב עובדים.
ביולי 2014 נפתח במקום בית קברות כדי לאפשר את קבורתו של החייל דניאל פומרנץ שנהרג בנגמ"ש בקרב שג'אעייה במבצע צוק איתן.
בתרבות

המפוזר מכפר אז"ר מאת לאה גולדברג.
ב"שיר של רנדי ניומן", בתקליט סע לאט של אריק איינשטיין בתרגומו של יהונתן גפן.
בספר "המנהרה" מאת אברהם ב. יהושע, גיבור הספר מגיח "מהשדות של כפר אז"ר אל הציוויליזציה" (שם, עמ' 267).
בספר "הראיון האחרון" מאת אשכול נבו, גיבור הספר מזכיר את הפאב שהיה בכפר אז"ר (שם, עמ' 32).
בסדרת הטלוויזיה "כפולה" (עונה 4, פרק 12), במסגרת מחזה, הדמות של נועה נשלחת לסאמר-סקול בכפר אז"ר.
אסתר פלד, אמרו לליבי שמתוך מאה גברים שתפגוש, יהיה אולי אחד מוצלח, באתר הארץ, 30 בספטמבר 2020
אנשים בולטים

כפר אז"ר: אישים
ראו גם

המפוזר מכפר אז"ר
הערות שוליים

↑  מסתננים בסביבות כפר אז"ר וגבעת שמואל, הארץ, 14 בדצמבר 1949
מסתננים הגיעו לשערי רמת גן, חרות, 14 בדצמבר 1949
↑  ⁨מסתננים התנקשו _ברפתז בכפו-אדו ⁩ | ⁨מעריב⁩ | 20 פברואר 1950 | אוסף העיתונות | הספרייה הלאומית, באתר www.nli.org.il
↑  אנדרטה לזכר בני המקום שנפלו במערכות ישראל – כפר אז"ר, באתר ההנצחה לחללי מערכות ישראל
אנדרטה לנופלים במערכות ישראל בכפר אז"ר. ב-2015 עברה שיפוץ ונוסף שמו של דניאל פומרנץ שנפל במבצע צוק איתן בקרב שג'אעייה
בית יד לבנים
בית הקברות בכפר אז"ר - קבר יחיד של דניאל פומרנץ שנפל במבצע צוק איתן בקרב שג'אעייה
אחת הכניסות ליישוב
| בקעת אונו |
| --- | --- | --- |
| עיריות | קריית אונו • יהוד-מונוסון • גני תקווה • אור יהודה (רמת פנקס) • רמת גן (תל השומר, רמת אפעל וכפר אז"ר) |  |
| מועצות מקומיות | סביון (גני יהודה) |  |
| ועדי רובע עירוני | נוה מונוסון |  |
| מועצה אזורית דרום השרון | מגשימים • כפר מעש • גת רימון |  |
| --- | --- |
בקרת זהויות :  NLI: 987007467851205171 
סמל כפר אז"ר
ארמנדו קופר

ארמנדו אנריקה קופר ויטאקר (בספרדית: Armando Enrique Cooper Whitaker; נולד ב-26 בנובמבר 1987) הוא כדורגלן עבר פנמי ששיחק בעמדת הקשר.
קריירה

קופר החל לשחק כדורגל במחלקת הנוער של אראבה אונדיו, ובשנת 2006 הצטרף לקבוצה הבוגרת. ביולי 2011 חתם בגודוי קרוס מליגת העל הארגנטינאית. ב-26 ביולי 2013 עבר קופר לראשונה לאירופה כאשר הושאל לאוצלול גאלאץ מליגת העל הרומנית, ולאחר שנה חזר לגודוי קרוס. בפברואר 2015 חתם בסנט פאולי מהבונדסליגה השנייה בגרמניה, ובמדיה ערך שבע הופעות ו-125 דקות במצטבר.
בספטמבר 2015 חזר קופר לאראבה אונדיו, וב-18 באוגוסט 2016 הושאל לטורונטו הקנדית מליגת ה-MLS. ב-30 בנובמבר הבקיע את שער הבכורה שלו במועדון, בחצי גמר ה-MLS נגד מונטריאול אימפקט, ובתום העונה חתם על חוזה חדש בקבוצה. ב-29 בינואר 2018 חתם באוניברסידד דה צ'ילה מליגת העל הצ'יליאנית, במדיה שיחק חצי שנה, וב-29 באוגוסט 2018 חתם בדינמו בוקרשט מליגת העל הרומנית.
ב-24 בינואר 2019 הגיע קופב לישראל וחתם במכבי פתח תקווה. שלושה ימים לאחר מכן ערך את הופעת הבכורה שלו בליגת העל, כשנכנס כמחליף בניצחון 1–0 על בני סכנין. ב-9 בפברואר כבש את שער הבכורה שלו, בניצחון 2–0 על עירוני קריית שמונה. בסך הכל כבש קופר חמישה שערים ב-14 הופעות בליגת העל עד תום עונת 2018/2019, אך הקבוצה ירדה לליגה הלאומית והוא עזב את המועדון וחזר לאראבה אונדיו.
ב-28 ביולי 2020 חזר קופר לישראל וחתם לשנתיים בהפועל תל אביב. ב-8 באוגוסט ערך את הופעת הבכורה שלו במועדון, כשנכנס כמחליף במשחק מול מ.ס. אשדוד בגביע הטוטו. בסך הכל ערך עשר הופעות במדי הפועל תל אביב בכל המסגרות, ולאחר פחות מחמישה חודשים שוחרר מהמועדון.
לקראת חלון ההעברות של ינואר 2021 חזר קופר לקדנציה שנייה במכבי פתח תקווה.
קריירה > נבחרת פנמה

בצעירותו שיחק קופר בנבחרת הנוער של פנמה, והשתתף עמה בגביע העולם בכדורגל עד גיל 20 בשנת 2007.
ב-7 באוקטובר 2006 ערך את הופעת הבכורה שלו בנבחרת פנמה הבוגרת, במשחק נגד אל סלוודור. ב-16 בינואר 2011 הבקיע את שער הבכורה שלו בנבחרת, בניצחון 2–0 על ניקרגואה במסגרת קופה סנטרואמריקנה 2011.
קופר נכלל בסגל נבחרת פנמה למונדיאל 2018.
תארים

גביע ה-MLS‏: 2017
אליפות המזרח ב-MLS‏: 2016/2017
מגן האוהדים: 2017
אליפות קנדה בכדורגל: 2017
גביע טריליום: 2017
הערות שוליים

↑  איתמר קציר, הפועל תל אביב החתימה את ארמנדו קופר ועומאר בראון; מוטי ברשצקי בסכנין, באתר הארץ, 28 ביולי 2020
↑  מאור רחמני, ‏"הפועל ת"א לא חשבה שאני החייל הנכון לקרב", באתר ONE‏, 22 בדצמבר 2020
↑  עמית קרקו, ‏ארמנדו קופר חתם במכבי פתח תקווה עד תום העונה, באתר ONE‏, 22 בדצמבר 2020
| נבחרת פנמה – גביע הזהב 2015 (מקום שלישי) |
| --- | --- | --- |
|  1 פנדו •  2 פימנטל •  3 קאמינגס •  4 סטיבנס •  5 ר. טורס •  6 ג. גומס •  7 פרס •  8 ג. טורס •  9 נרס •  10 טחאדה •   11 קופר •  12 מחייה • 13 מקאדו •  14 קמארגו • 15 דוויס • 16 בלקברן • 17 הנריקס • 18 פינסון • 19 קינטרו • 20 גודוי • 21 קלדרון • 22 ארויו • 23 פטריק • מאמן: ה. גומס |  1 פנדו •  2 פימנטל •  3 קאמינגס •  4 סטיבנס •  5 ר. טורס •  6 ג. גומס •  7 פרס •  8 ג. טורס •  9 נרס •  10 טחאדה •   11 קופר •  12 מחייה • 13 מקאדו •  14 קמארגו • 15 דוויס • 16 בלקברן • 17 הנריקס • 18 פינסון • 19 קינטרו • 20 גודוי • 21 קלדרון • 22 ארויו • 23 פטריק • מאמן: ה. גומס | פנמה |
| נבחרת פנמה – גביע הזהב 2017 |
| --- | --- | --- |
|  1 רודריגס •  2 מורייו •  3 פטריק •  4 ורגאס •  5 אסקובר •  6 ג. גומס •  7 קלארק •  8 ברסנאס •  9 טורס •  10 דיאס •   11 קופר •  12 קלדרון • 13 מילר •  14 פימנטל • 15 דוויס • 16 מוסקרה • 17 אובאייה • 18 קמארגו • 19 נונייס • 20 גודוי • 21 הרלדס • 22 ארויו • 23 צ'ן • מאמן: ה. גומס |  1 רודריגס •  2 מורייו •  3 פטריק •  4 ורגאס •  5 אסקובר •  6 ג. גומס •  7 קלארק •  8 ברסנאס •  9 טורס •  10 דיאס •   11 קופר •  12 קלדרון • 13 מילר •  14 פימנטל • 15 דוויס • 16 מוסקרה • 17 אובאייה • 18 קמארגו • 19 נונייס • 20 גודוי • 21 הרלדס • 22 ארויו • 23 צ'ן • מאמן: ה. גומס | פנמה |
| נבחרת פנמה – מונדיאל 2018 |
| --- | --- | --- |
|  1 פנדו •  2 מורייו •  3 קומינגס •  4 אסקובר •  5 ר. טורס •  6 ג. גומס •  7 פרס •  8 ברקנאס •  9 ג. טורס •  10 דיאס •   11 קופר •  12 קלדרון • 13 מקאדו •  14 פימנטל • 15 דוויס • 16 ארויו • 17 אוואלה • 18 טחאדה • 19 אווילה • 20 גודוי • 21 ח. רודריגס • 22 א. רודריגס • 23 באלוי • מאמן: ה. גומס |  1 פנדו •  2 מורייו •  3 קומינגס •  4 אסקובר •  5 ר. טורס •  6 ג. גומס •  7 פרס •  8 ברקנאס •  9 ג. טורס •  10 דיאס •   11 קופר •  12 קלדרון • 13 מקאדו •  14 פימנטל • 15 דוויס • 16 ארויו • 17 אוואלה • 18 טחאדה • 19 אווילה • 20 גודוי • 21 ח. רודריגס • 22 א. רודריגס • 23 באלוי • מאמן: ה. גומס | פנמה |
| נבחרת פנמה – גביע הזהב 2019 |
| --- | --- | --- |
|  1 מחייה •  2 פלאסיוס •  3 קומינגס •  4 אסקובר •  5 ר. טורס •  6 גלבאן •  7 רודריגס •  8 סאנצ'ס •  9 ג. טורס •  10 ברסנאס •   11 קופר •  12 קלדרון • 13 מקאדו •  14 פימנטל • 15 דוויס • 16 בלקברן • 17 פחארדו • 18 ארויו • 19 קינטרו • 20 ווקר • 21 בראון • 22 מוסקרה • 23 מורייו • מאמן: דלי ואלדס |  1 מחייה •  2 פלאסיוס •  3 קומינגס •  4 אסקובר •  5 ר. טורס •  6 גלבאן •  7 רודריגס •  8 סאנצ'ס •  9 ג. טורס •  10 ברסנאס •   11 קופר •  12 קלדרון • 13 מקאדו •  14 פימנטל • 15 דוויס • 16 בלקברן • 17 פחארדו • 18 ארויו • 19 קינטרו • 20 ווקר • 21 בראון • 22 מוסקרה • 23 מורייו • מאמן: דלי ואלדס | פנמה |
Speak Now

Speak Now (בעברית: דַּבֵּר עכשיו) הוא אלבום האולפן השלישי של הזמרת-היוצרת האמריקאית טיילור סוויפט. את האלבום הוציאה לאור חברת התקליטים ביג משין רקורדס ב-25 באוקטובר 2010, כאלבום המשך ל-Fearless‏ (2010). Speak Now ממשיך את סגנון הקאנטרי פופ שאפיין את אלבומה הקודם, ועוסק בנושאים הנוגעים לאהבה, לרומנטיקה ולשיברון לב.
אל האלבום הופנו בדרך כלל ביקורות חיוביות ממבקרי מוזיקה, שציינו לטובה את כתיבתו ונושאיו. האלבום הועמד לפרס גראמי בקטגוריית "אלבום הקאנטרי הטוב ביותר". זוהי המועמדות השנייה ברציפות של סוויפט בקטגוריה, לאחר שזכתה ב-2010 עבור אלבומה Fearless. כל שבעה עשר השירים ממהדורת הדלוקס של האלבום נכנסו למצעד הבילבורד הוט 100. בנוסף, ששת הסינגלים מהאלבום קיבלו את תואר הזהב או הפלטינה על ידי איגוד תעשיית ההקלטות האמריקאי (RIAA). בשנת 2011, יצאה סוויפט לסיבוב ההופעות "Speak Now World Tour", שנועד לקדם את האלבום. ההכנסות מ-"Speak Now World Tour" הוערכו ב-123 מיליון דולר – סיבוב ההופעות השלישי הרווחי ביותר עבור אמן קאנטרי.
Speak Now הגיע למקום הראשון במצעד בילבורד 200 לאלבומים, והיה לאלבום השני ברציפות של סוויפט שעשה זאת. עם מכירות של 1.047 מיליון עותקים בשבוע הראשון, הוא הפך לאלבום עם נתון המכירות הגבוה ביותר לשבוע הבכורה מזה חמש שנים, שבוע הבכורה החמישי המוצלח ביותר בכל הזמנים עבור אישה, שבוע הבכורה השלישי הטוב ביותר בכל הזמנים לאלבום הקאנטרי (האלבום עם המכירות הגבוהות ביותר בשבוע הראשון הוא אלבומה של סוויפט, Red, שיצא שנתיים לאחר מכן) ושבוע הבכורה הטוב ביותר בארצות הברית בשנת 2010. Speak Now היה האלבום ה-16 בהיסטוריה של ארצות הברית שנמכר בלמעלה ממיליון עותקים בשבוע אחד. הוא זכה להצלחה בינלאומית והופיע בעשירייה הפותחת במצעדים בהממלכה המאוחדת, אוסטרליה ובקנדה. האלבום קיבל את תואר הפלטינה המרובעת על ידי איגוד תעשיית ההקלטות האמריקאי (RIAA), והיה השלישי ברציפות של סוויפט שעשה זאת. נכון לאוקטובר 2012 Speak Now נמכר בלמעלה מ-4.4 מיליון עותקים במדינה. ברחבי העולם, הוא נמכר בלמעלה מ-11 מיליון עותקים. כמו כן, הוא האלבום הדיגיטלי העשירי הנמכר בכל זמנים.
Speak Now נכלל ברשימת "50 אלבומי הנשים הטובים ביותר בכל הזמנים" שפורסמה על ידי רולינג סטון בשנת 2012, ודורג בה במקום ה-45, כשסוויפט היא האמנית הצעירה ביותר ברשימה (בת 22).
רקע, יציאת האלבום ועטיפתו

סוויפט עבדה על האלבום במשך השנתיים שקדמו ליציאתו. היא כתבה את כל ארבעה עשר השירים לבדה והפיקה את האלבום עם נייתן צ'פמן. בשידור חי באינטרנט ב-20 ביולי 2010 אמרה: ”כתבתי את כל השירים בעצמי לאלבום הזה. לא התכוונתי לכתוב בעצמי, הדבר פשוט קרה. אם אני מקבלת רעיון מעולה בשעה 3:00 לפנות בבוקר בארקנסו, ואין לי שותף לכתיבה בסביבה, אני פשוט מסיימת לכתוב אותו בעצמי”. בניתוח של המילים לשיריה של סוויפט, צוינו הנושאים של חרטה ובדידות, בדגש על "Back to December" בו ”דצמבר הוא חודש שצריך לעבור כדי שיהיה אפשר לחזור להתחלה, והוא בהחלט לא חודש מהנה במיוחד. ובכל זאת, סוויפט חוזרת לשם 'כל הזמן'. ב-"Back to December" ניתנת התנצלות לחבר לשעבר, דבר שלא עשתה בשני אלבומיה הקודמים”. מבקר המוזיקה סטיבן תומאס ארלוויין אמר שמבחינה מוזיקלית האלבום הוא ”לא התקדמות גדולה מ-Fearless, אלא שינוי עדין כלפי הפופ הטהור עם מבטא קאנטרי [...] המשמש כתבלין”.
הקלטת האלבום התקיימה במספר מוקדים, דוגמת סטודיו איימילנד, אולפני בלאקבירד ואולפני קפיטול בהוליווד.
לפי המנכ"ל לשעבר של ביג משין רקורדס סקוט בורצ'טה, השם המקורי של האלבום היה אמור להיות Enchanted. הוא הסביר: ”היינו בארוחת הצהריים, והיא ניגנה לי כמה שירים חדשים. הסתכלתי עליה ואמרתי 'טיילור, השירים האלה הם כבר לא על אגדות ותיכון. לא נוכל לקרוא לאלבום Enchanted, זה כבר לא המקום שאת נמצאת בו”. לאחר כמה רגעים, סוויפט בחרה בשם Speak Now, שיותר מייצג את האבולוציה שהאלבום מייצג בקריירה של סוויפט ואת ההבנה הצעירה שלה את העולם.
Speak Now יצא לאור ברחבי העולם ב-25 באוקטובר 2010 בהוצאת ביג משין רקורדס. הוא היה זמין להורדה דיגיטלית גם בחנות האייטונס. העטיפה הרשמית נחשפה במגזין Us Weekly ב-18 באוגוסט 2010. כמו כן, גרסת אריך-נגן של האלבום יצאה ב-22 בנובמבר 2010. ב-20 בדצמבר 2010 יצאה גרסת קריוקי של האלבום בפורמטים של CD+G וב-DVD. מהדורת הדלוקס יצאה לאור באופן בלעדי עבור טארגט שהציגה עטיפה חלופית של סוויפט בשמלה אדומה במקום השמלה הסגולה מהעטיפה הרגילה. מהדורת הדלוקס יצאה לאור באותו היום כמו המהדורה הרגילה, אך כללה שלוש רצועות נוספות, שני שירים אקוסטיים, רמיקס פופ של "Mine", ו-30 דקות של תוכן וידאו: הווידאו קליפ של "Mine", כמו גם מאחורי הקלעים של צילום הווידאו קליפ. מהדורת הדלוקס הבינלאומית כללה את אותם התכנים כמו במהדורה הצפון אמריקאית ובנוסף גם שלוש גרסאות אמריקאיות לשירים "Mine", "Back to December" ו-"The Story of Us". ב-17 בינואר 2012, מהדורת הדלוקס הבלעדית לטארגט יצאה גם לחנויות קמעונאיות אחרות.
שירי האלבום

הרצועה הפותחת את האלבום, "Mine", יצאה לאור כסינגל המוביל מתוכו. סוויפט הסבירה כי שיר הקאנטרי פופ מדבר על נטייתה לברוח מאהבה. המבקרים שיבחו אותו, אף על פי שחלקם קראו לו ”נוסחאתי”. "Sparks Fly" הולחן על ידי סוויפט כשהייתה בת 16, לפני כניסתה לתעשיית המוזיקה, ובוצע לראשונה באחד מהקונצרטים שלה בשנת 2007. היא הסבירה שהשיר מדבר על ”התאהבות במישהו שאתה אולי לא צריך להתאהב בו, אבל אתה לא יכול לעצור את עצמך כי יש כל כך הרבה חיבור וכימיה”. "Back to December" הוא הרצועה השלישית מהאלבום, ויצא כסינגל השני מתוכו. הוא זכה לביקורות חיוביות מהמבקרים, שראו אותו כאחד מרגעי השיא של Speak Now. כמו כן, הוא השיר הראשון של סוויפט שבו היא מתנצלת בפני חבר לשעבר שלה, שחלק מהמבקרים זיהו אותו כטיילור לאוטנר. שיר הנושא, "Speak Now", יצא כסינגל שיווקי, והוא שיר סיפורי מנקודת מבטה של בחורה המתפרצת לחתונה של אהובה שמתחתן עם אחרת ובניסיון לזכות בו ולמנוע ממנו להתחתן.
"Dear John" הוא הרצועה הארוכה ביותר באלבום, המונה שש דקות וארבעים ושלוש שניות. השיר הוא "מכתב פתוח" לחבר לשעבר, לפי ההערכות ג'ון מאייר. הוא מדבר על ניצול ובגידה על ידי מישהו אהוב. השיר זוכה פרס גראמי, "Mean", הוא הרצועה השישית באלבום. המילים שלו מתייחסות למי שמטיל ספק ביכולתה של סוויפט לשיר. שיר הפופ "The Story of Us", נוגע במבוכה שמתרחשת בין שני אנשים אחרי שהם נפרדו. "Never Grow Up" הוא בלדה הממוענת לסוויפט כשהייתה צעירה. היא הסבירה שהוא מדבר על ”העובדה שאני לא ממש יודעת איך אני מרגישה על התבגרות”.
הבלדה "Enchanted" היא הרצועה התשיעית באלבום. השיר עוסק בסוויפט שפוגשת בחור אליו היא נמשכת, אך היא תוהה אם התאהבותה המיידית היא הדדית. "Better than Revenge" הוא שיר נקמה של סוויפט בקמילה בל, השחקנית הצעירה אחריה ג'ו ג'ונאס חיזר לאחר פרידתו מסוויפט. "Innocent" נכתב בתגובה לתקרית של סוויפט עם קניה וסט בטקס פרסי הווידאו קליפים של MTV לשנת 2009. השיר מדבר על מישהו שמרגיש שאיבד את דרכו בחיים, אבל עדיין ”מחרוזות של אור בוהקות עבורו”. "Haunted" מדבר על התקופה שלאחר פרידה.
בלדת הקאנטרי "Last Kiss" היא לדברי סוויפט ”סוג של מכתב למישהו”, וההשערות הן שהנמען הוא ג'ו ג'ונאס. רצועת הסיום "Long Live" היא על הלהקה שלה ואוהדיה. השיר הוא מבט לעתיד, שתוהה מהו הסיפור שיסופר אז על מה שקורה היום. סוויפט אמרה כי ”השיר הזה בשבילי הוא כמו להסתכל באלבום תמונות של כל טקסי הפרסים, מופעי האצטדיון, וכל הידיים של הקהל באוויר. זה שיר האהבה הראשון שכתבתי עבור הקבוצה שלי”.
קבלת האלבום > הערכה ביקורתית

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
AnyDecentMusic?: 6.9/10
Metacritic: 77/100
ציוני ביקורות
מקור: ציון
AllMusic: 
The A.V. Club: B–
אנטרטיינמנט ויקלי: B+
הגרדיאן: 
לוס אנג'לס טיימס: 
MSN Music (Expert Witness): A–
פיצ'פורק: 8.2/10
רולינג סטון: 
Slant Magazine: 
Spin: 
Speak Now זכה לביקורות חיוביות בדרך כלל ממבקרי מוזיקה. לפי האתר Metacritic, אשר משקלל את הציון הממוצע לפי ביקורות ודירוגים ממבקרים נבחרים, האלבום קיבל ציון של 77. ב-AllMusic שיבחו את מילות השירים הבוגרות של וסוויפט וציינו כי היא ” כותבת מנקודת מבט של הרגע ובכל זאת יש לה מיומנות של כותבת שירים מעבר לשנותיה”. בלוס אנג'לס טיימס שיבחו את האלבום באומרו ”היא עושה מוזיקה בלתי נשכחת”. בביקורת באתר Sputnikmusic נאמר שהאלבום ”הקלטת הפופ של השנה”. בניו יורק טיימס ציינו כי האלבום הוא ”עבודה וירטואוזית של שקיפות לא שקופה... האלבום הפראי ביותר בקריירה שלה, והמגוון ביותר מבחינה מוזיקלית. והוא גם מצוין, ככל הנראה הטוב ביותר שלה”. בווילג' ווייס ציינו שהאלבום דורש ”הערכה אמיתית של הכישרון של סוויפט, שאינו מתוודה, אלא דרמטי: כמו כותבי שירי קאנטרי רבים לפניה, היא יוצרת דמויות ומצבים - חלקם מהחיים - ומוצאת דרכים רבות עוצמה כדי לתאר אותם”. ברולינג סטון תיארו את סוויפט כאחת הכותבים הטובים ביותר ב”פופ, רוק או קאנטרי”.
האלבום והשירים בו זכו בפרסים רבים ודורגו במקומות גבוהים ברשימות סוף שנה רבות. האלבום דורג במקום ה-13 ברשימת האלבומים הטובים ביותר לשנת 2010 של רולינג סטון. ב-About.com הכריזו על Speak Now כאלבום הפופ הטוב ביותר של 2010, וכינו אותו ”מסמך מוזיקלי אישי ואינטימי ביותר, שמושך מאזינים עם הומור וחן”. בוושינגטון פוסט היה האלבום העשירי הטוב ביותר לשנת 2010. בניו יורק טיימס דירגו את האלבום במקום השני, וקבעו כי ”השירים שלה יותר מגוונים, התמונות שהיא מציגה רציניות יותר והלהב שלה חד יותר”. Speak Now נכלל ברשימת "50 אלבומי הנשים הטובים ביותר בכל הזמנים" שפורסמה על ידי רולינג סטון בשנת 2012, ודורג בה במקום ה-45. בשנת 2015 נכלל האלבום ברשימת "300 האלבומים הטובים ביותר ב-30 השנים האחרונות" של Spin ודורג בה במקום ה-147. כתב העת בילבורד דירג את האלבום במקום ה-51 ברשימתם "100 האלבומים הטובים ביותר של העשור השני". בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-25 ברשימת 1000 האלבומים הטובים ביותר לשנת 2010. אלכס מקפרסון ממגזין הגרדיאן הכליל את האלבום במקום השישי ברשימתו 10 האלבומים הטובים ביותר לשנת 2010. אנטוני ראמוס ממגזין Access Hollywood הכליל את האלבום במקום הרביעי ברשימת 10 האלבומים הטובים ביותר לשנת 2010.
קבלת האלבום > פרסים ומועמדויות

בטקס פרסי גראמי ה-54, השיר "Mean" מתוך האלבום זכה בפרס בקטגוריית "שיר הקאנטרי הטוב ביותר" ו"הופעת הסולו קאנטרי הטובה ביותר". האלבום עצמו היה מועמד בקטגוריית "אלבום הקאנטרי הטוב ביותר". האלבום היה מועמד לפרס ג'ונו בקטגוריית "האלבום הבינלאומי של השנה", בשנת 2011. בטקס פרסי הבילבורד הועמד בקטגוריית "אלבום השנה" ו"אלבום הקאנטרי הטוב ביותר", בשנת 2011. האלבום הועמד בקטגוריית "אלבום השנה" במהלך טקס פרסי האקדמיה למוזיקת קאנטרי, פרסי איגוד מוזיקת הקאנטרי ופרסי הקאנטרי האמריקאי, וזכה בפרס בקטגוריית "אלבום הקאנטרי האהוב" בטקס פרסי המוזיקה האמריקאית בשנת 2011.
| שנה | ארגון | מועמדות | תוצאה | מקור |
| --- | --- | --- | --- | --- |
| 2010 | ספר השיאים של גינס | האלבום הדיגיטלי שנמכר במהירות הגבוהה ביותר – לזמרת | זכייה |  |
| 2010 | ספר השיאים של גינס | האלבום שנמכר במהירות הגבוהה ביותר בארצות הברית – לזמרת קאנטרי | זכייה |  |
| 2011 | פרסי האקדמיה למוזיקת קאנטרי | אלבום השנה | מועמדות |  |
| 2011 | פרסי הקאנטרי האמריקאים | אלבום השנה | מועמדות |  |
| 2011 | פרסי המוזיקה האמריקאית | אלבום הקאנטרי האהוב ביותר | זכייה |  |
| 2011 | פרסי המוזיקה של בילבורד | אלבום הקאנטרי הטוב ביותר | זכייה |  |
| 2011 | פרסי המוזיקה של בילבורד | האלבום המצליח ביותר בבילבורד 200 | מועמדות |  |
| 2011 | איגוד מוזיקת הקאנטרי הקנדי | האלבום הנמכר ביותר | זכייה |  |
| 2011 | פרסי איגוד מוזיקת הקאנטרי | אלבום השנה | מועמדות |  |
| 2011 | פרסי ג'ונו | האלבום הבינלאומי של השנה | מועמדות |  |
| 2012 | פרסי גראמי | אלבום הקאנטרי הטוב ביותר | מועמדות |  |
| 2012 | פרסי האינדי של סיירוס XM | האלבום הבינלאומי של השנה | מועמדות |  |
הצלחה מסחרית

Speak Now הופיע לראשונה בפסגת מצעד 200 האלבומים של הבילבורד והיה לאלבום השני ברציפות של סוויפט שעשה זאת. עם מכירות של 1.047 מיליון עותקים בשבוע הראשון, הפך האלבום לאלבום עם מכירות הפתיחה הגבוהות ביותר מזה חמש שנים ולאלבום השישה עשר בהיסטוריה של ארצות הברית שנמכר בלמעלה ממיליון עותקים בשבוע אחד. מכירות הפתיחה של האלבום היו השניות בגובהן עבור אישה (מאוחר יותר ירד למקום החמישי של סוויפט ואלבומה של ליידי גאגא, Born This Way) והשניות בגובהן עבור אמן קאנטרי (מאוחר יותר ירד למקום השלישי עם יציאת האלבום הבא של סוויפט, Red). האלבום נשאר בפסגת מצעד הבילבורד 200 במשך שישה שבועות, והיה לאלבום שנמכר במרבית העותקים בשבוע אחד בארצות הברית בשנת 2010. כעבור 10 שבועות בלבד מיציאתו, האלבום נמכר בלמעלה מ-2.96 מיליון עותקים בארצות הברית והפך לאלבום השלישי הנמכר ביותר בשנת 2010. נכון לינואר 2012, הוא נמכר בכ-681,000 עותקים דיגיטליים, מה שהופך אותו לאלבום הדיגיטלי העשירי הנמכר ביותר בכל זמנים. הוא הגיע למעמד פלטינה מרובעת לפי איגוד תעשיית ההקלטות האמריקאי (RIAA), והיה האלבום השלישי ברציפות של סוויפט שהגיע למעמד זה.
כל ארבעה עשר השירים מהאלבום ושלוש רצועות בונוס נכנסו למצעד הבילבורד הוט 100, המספר הרב ביותר של שירים מאלבום אחד שנכנסו למצעד אי פעם. אחד עשר מהשירים היו במצעד בו זמנית, מה שהפך את סוויפט לאמן השלישי ולאישה הראשונה שעושה זאת. ארבעה שירים מהאלבום נכנסו לעשרת הגדולים במצעד.
Speak Now זכה להצלחה גם מחוץ לארצות הברית. הוא נכנס למקום הראשון במצעד האלבומים הקנדי, כשמכר 62,000 עותקים בשבוע הראשון ליציאתו. כבר ביוני 2011, האלבום הגיע למעמד פלטינה משולשת, עם מכירות של 240,000 עותקים. באוסטרליה, נכנס למקום הראשון במצעד והגיע למעמד פלטינה משולשת לפי על ידי איגוד תעשיית ההקלטות האוסטרלי (ARIA) לאחר שמכירותיו הגיעו ל-210,000 עותקים. בניו זילנד, הפך האלבום לשני ברציפות של סוויפט אשר העפיל למקום הראשון במצעד והרוויח מעמד פלטינה לפי על ידי איגוד תעשיית ההקלטות הניו זילנדי (RIANZ). הוא נכנס לעשירייה הראשונה המצעדים בחמש מדינות נוספות, בהן הממלכה המאוחדת, בו הגיע למקום השישי והגיע למעמד זהב.
נכון לאוגוסט 2014, הסינגלים "Mine" ו-"Mean" נמכרו בלמעלה מ-3 מיליון עותקים, "Back to December" נמכר בלמעלה 2 מיליון עותקים ו-"The Story of Us" נמכר בלמעלה 1 מיליון עותקים בארצות הברית. "Enchanted", אף על פי שלא יצא כסינגל, נמכר בלמעלה מ-500,000 עותקים במדינה והגיע למעמד זהב. נכון לפברואר 2012 "Ours" נמכר בסכום כולל של 1.224 מיליון עותקים; "Sparks Fly" ו-"Speak Now" נמכרו בכ-841,000 ו-500,000 עותקים.
נכון לינואר 2021, נמכר האלבום בלמעלה מ-11 מיליון עותקים ברחבי העולם.
סיבוב ההופעות

סיבוב ההופעות "Speak Now World Tour" הוכרז ב-23 בנובמבר 2010. סיבוב ההופעות נמשך לאורך 2011 ובתחילת 2012 והוא כלל 111 מועדים – מתוכם 80 באמריקה הצפונית, 12 באירופה, 12 באוסטרליה, ו-7 באסיה. המבקרים שיבחו אותו, תוך שבבילבורד נכתב כי ”ההפקה בת השעתיים של סוויפט הייתה חוויה מדהימה. הייתה כמות עצומה של פרטים שהפכו את סיבוב ההופעות לשלב הבא בהופעות קאנטרי... השילוב של המוזיקה והאישיות של סוויפט מרתקת”. בניו יורק טיימס נטען שסיבוב ההופעות ”עבד בצורה מתוקתקת, עם אלפים של קולות שרים וצורחים בין השורות. הגברת סוויפט, בת 22, היא הכוכב שלהם... השירים שלה הם סיפורים מתוחים ומלודיים”. סוויפט הזמינה מוזיקאים רבים להצטרף אליה לדואטים במהלך סיבוב ההופעות באמריקה הצפונית, בין השאר את ג'יימס טיילור, ג'ייסון מראז, שון קולבין, ג'וני רזניק, אנדי גרמר, טל בכמן, ג'סטין ביבר, סלינה גומז, ניקי מינאז', נלי, B.o.B, אשר, פלו ריידה, T.I, ג'ון פורמן, ג'ים אדקינס, היילי ויליאמס, Hot Chelle Rae, רוני דאן, דריוס רוקר, טים מקגרו וקני צ'סני. סוויפט ביצעה גרסאות כיסוי אקוסטית רבות במהלך סיבוב ההופעות באמריקה הצפונית – היא אמרה שגרסאות הכיסוי אפשרו לה להיות ”ספונטנית” בהופעה מתורגלת היטב. בסיבוב ההופעות השתתפו יותר מ-1.6 מיליון מעריצים והכנסותיו הוערכו ב-123 מיליון דולר. אלבום ההופעה הראשון של סוויפט, Speak Now World Tour – Live, כלל את 17 ההופעות מהחלק הצפון אמריקאי של סיבוב ההופעות, והוא יצא לאור בנובמבר 2011.